Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia ni maarifa ya sayansi na matumizi yake katika mitambo, vyombo na zana katika viwanda, kilimo, ufundi au njia za mawasiliano. Teknolojia inatumika katika nyanja tofauti ikiwemo masomoni. Waja wengi mno wamefaidika kutokana na uvumbuzi huu wa kisayansi kwani njia za kufanya mambo zimerahisishwa. Mojawapo ya wanaoifaidi huu mradi wa teknolojia ni shule za sekondari. Teknolojia imeweza kuathiri shule za sekondari. kwa njia chenya na hasi. 
Kwanza, katika shule za sekondari walimu wameipa teknolojia kipaumbele kwani kupitia mashine tofauti zikiwemo kompyuta, vifaa vya kuchapicha mitihani zimefanya kazi yao kuwa nyepesi mno. Kupitia matumizi ya kompyuta shuleni, walimu, sekretari, mweka hazina wamepata kazi rahisi kwani baadhi ya nakala muhimu huhifadhiwa kwa kompyuta. Nakala hizo hupatikana kwa urahisi.
Vile vile teknolojia imeleta madhara hasa kwa wale wanaotumia kompyuta kwa muda mrefu. Ule mwangaza unaotoka kwa ile kompyuta huwa ni mwingi na unaweza kuharibu macho ya mtu Ndio maana watu wengi wanaishia kuvaa miwani kwa umri wao mdogo. Hata walimu wengine wanapotomia kompyuta huisogelea au kusogea nyuma kwa sababu ya uvuguvugu wa macho anaohisi. Mwishowe huishia kuvaa miwani au wengine huishia kuwa vipofu kulingana na muda ule mwangaza umemdhuru.
Wanafunzi katika shule za sekondari wamefaidika vilevile kupitia kufanya masomo ya kompyuta. Wameweza kujifunza jinsi ya kuitumia na kurahisisha masomo yao. Wanapotaka kufanya utafiti, moja kwa moja hutumia kompyuta na kupata maelezo mwafaka kutokana na utafiti wao. Pia wanapotaka kufanya kongamano la kisayansi hutumia kompyuta kutafiti mradi wao na kuhakikisha wamepata maelezo kamili. 
Waama, lilo zuri halikosi kasoro. Hivi vifaa vinavyotumika shuleni vingi vinatumia umeme. Matumizi ya umeme mara nyingi huwa ni hatari kwani unaweza kusababisha mkasa wa moto. Moto unapotokea unaweza huwaua au kuwachoma wanafunzi au walimu na kuwaacha na makovu. Kila kifaa kinachotumia umeme kinahitaji umakini pindi mtu anapotumia.
Pia matumizi ya projekta yamesaidia sana katika sekta ya masomo kwani somo linalohitaji mifano ya kutazamwa haina budi kutumika. Walimu hutolea mifano kutumia projekta ili kuwafanya wanafunzi kuelewa zaidi. Vilevile, projekta inaweza kusababisha shida ya macho kwa sababu ya mwangaza inayotoa. Mwangaza huu hungaa sana hatimaye husababisha mwanafunzi au mwalimu kuwa na shida ya macho. 
Utumizi wa vikokotoo shuleni ni mojawapo ya manufaa wanayopata wanafunzi. Kikotoo hutumika kwa somo la hisabati ambapo hufanya kazi kwa kasi na hapo basi muda unaotumiwa ni mchache. Hata hivyo, matumizi ya vikokotoo husitisha kufikiria zaidi kwa mwanafunzi anapofanya hesabu. Mwanafunzi bila kikotoo huwa ngumu kufanya hesabu kwa haraka na hapo wanafunzi wengi huishia kuanguka hesabu.